XXV üldlaulupidu

XXV üldlaulupidu oli 4. ja 5. juulil 2009 Tallinnas toimunud üldlaulupidu. Laulupeo kunstiline juht ja meeskooride üldjuht oli Ants Soots. Segakooride üldjuht oli Heli Jürgenson, naiskooride üldjuht Raul Talmar, poistekooride üldjuht Hirvo Surva, lastekooride üldjuht Aarne Saluveer, mudilaskooride üldjuht Kadri Hunt ning pasunakooride üldjuht Peeter Saan.

Laulupeo tuli süüdati 13. juunil Tartus. Tuli, mille seekordne teekond kandis pealkirja "TuleTulemine" ühines Pärnus tantsupeo tulega ja jõudis 2. juuli õhtul Tallinna.

Laulupeo esimesel kontserdil käis umbes 75 000 inimest ja teisel üle 100 000. Piletiga pealtvaatajaid oli lisaks lauljatele ja nende saatjatele esimesel päeval 52 000 ja teisel päeval 68 000.

 Osalejad 
2008. aasta veebruariks registreerus laulupeole 35 000 tegelast. Peole pääsevate lauljate-mängijate ülempiiriks oli seatud 25 000 – 26 000. Nelja kuu jooksul enne pidu toimusid üle Eesti 296 eelproovi. Eelproovid kulmineerusid ettelaulmistega, mille põhjal valiti registreerinute seast peolepääsejad. Ettelaulmistel ja -mängimistel osales 28 025 tegelast.

Laulupeole oli kutsutud 864 koori 26 430 laulja ja pillimängijaga. Neist 41 esinejate rühma 1340 liikmega olid välismaalt.

+ Osalejad kooriliigiti Kooriliik  Koore  Tegelasi Segakoorid  273  8781 Lastekoorid  160  4995 Mudilaskoorid  149  4556 Naiskoorid  109  3285 Poistekoorid  74  2160 Pasunakoorid  60  1519 Meestekoorid  39  1194

 Kava 
Laulupeo esimesel päeval kõlas nõudlikum repertuaar nii eesti kui ka välismaa autoritelt ning teisel päeval ainult eesti heliloojate looming. Kavas olnud lauludest viis – "Maailma avastamine", "Illusioonid", "Isad ja pojad", "Väike eestimaine laul" ja "Mehed ja naised" – olid kirjutatud seekordseks laulupeoks.

Ühendkoorid:
 "Koit" (M. Lüdig – F. Kuhlbars)
 "Mu isamaa, mu õnn ja rõõm" (F. Pacius – J. V. Jannsen)
 "Laulu algus" (V. Tormis – H. Runnel)
 "Maailma avastamine" (A. Kruusimäe – J. Kross)
 "Pro Patria – I Preludium, II Heroica" (U. Sisask – J. Lõo)
 "Kaunimad laulud" (F. Saebelmann – P. Ruubel)
 "Väike maa" (U. Lattikas – L. Tungal)
 "Tuljak" (M. Härma – (K. F. Karlson)
 "Ta lendab mesipuu poole" (P. Sarapik – J. Liiv)
 "Mu isamaa on minu arm" (G. Ernesaks – L. Koidula)

Segakoorid:
 "See on Eesti" (A. Marguste)
 Popurrii Raimond Valgre lauludest (R. Valgre)
 "Mehed ja naised" (P. Rips – H. Vilep)
 "Sind surmani" (A. Kunileid – L. Koidula)
 "Pilla palla pillerkaar" (põimik vanadest lauludest)

Meeskoorid:
 "Mu isamaa on minu arm" (A. Kunileid – L. Koidula)
 "Kuldrannake" (A. Läte – A. Reinvald)
 "Teretus" (A. Ritsing – L. Koidula)
 "See oli siis" (T. Vettik – A. Haava)
 "Hakkame, mehed, minema" (G. Ernesaks)
 "Ood armastusele" (U. Sisask – A. Kahro)
 "Isad ja pojad" (P. Rips – H. Vilep)

Naiskoorid:
 "Lauliku lapsepõli" (V. Tormis – eesti rahvaluule)
 "Jaanitulõlõ" (A. Garšnek – eesti rahvaluule)
 "Kojuigatsus" (G. Ernesaks – E. Enno)
 "Siin on oja" (O. Ehala – L. Tungal)
 "Ood armastusele" (U. Sisask – A. Kahro)

Poistekoorid:
 "Kes selle tamme istutas?" (G. Ernesaks – L. Andre)
 "Kõige parem polka" (T. Lossi – H. Karmo)
 "Tänav on vaikne" (R. Pajusaar)
 "Inimene õpib" (R. Rannap – O. Arder)
 "Isad ja pojad" (P. Rips – H. Vilep)Lastekoorid:
 "Ringmängulaul" (eesti rahvalaul)
 "Ema" (V. Ojakäär – L. Tungal)
 "Oma tuba" (O. Ehala – L. Tungal)
 "Väike eestimaine laul" (E.-S. Tüür – L. Tungal)
 "Taevateel" (M. Siimer – I. Hirv)

Mudilaskoorid:
 "Kommilaul" (M. Hunt)
 "Kodu" (P. Pajusaar – L. Tungal)
 "Mis on mõisa metsa taga?" (M. Siimer – K. Ristikivi)
 "Pilla palla pillerkaar" (põimik vanadest lauludest)

Puhkpilliorkestrid:
 "Sivershaus" (E. Tamm)
 2 tantsu balletist "Tiina" (L. Auster)
 "Aastaring" tsüklist "Piirimeeste aastaajad" (U. Sisask)
 "Puhkus Viljandis" (L. Normet)
 Põimik Uno Naissoo loomingust (U. Naissoo, M. Põdra)
 "Illusioonid" (R. Eespere)
 "Mõõkade tagumine" (E. Kapp)
 "Viis isamaalist laulu" (A. Mattiisen)
 "Revalische Feuerwehr" (C. Strobel)

Kutselised- ja valikkoorid:
 "Suvine tuul" (L. Veevo – J. Liiv)
 "Sie om leelo liinast tuodu" (M. Saar – eesti rahvaluule)
 "Kuku, sa kägu" (V. Nerep – K. A. Hermann)
 "Siin mu rõõmumaa" (E. Mägi – H. Runnel)
 "Oles mo heli ennitses" (C. Kreek – eesti rahvaluule)
 "Suurt Marit ja pisikest Peetrit" (E. Oja – eesti rahvaluule)
 "Õnnelaul" (A. Kruusimäe – J. Viiding)
 "Rohelise luua ballaad" (B. Britten)
 "Ave Maria" (A. Bruckner)
 "Alleluia" oratooriumist "Kristus Õlimäel" (L. van Beethoven)
 "Credo" (A. Pärt)

 Viited 

 Välislingid 

Üheshingamise ajaveeb
Üheshingamise videoklipid
Üheshingamise fotod

 25. üldlaulupidu
Üldlaulupidu